**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS NARKOTIKŲ KONTROLĖS KOMISIJOS SUDARYMO“**

 **PROJEKTO**

**1. Sprendimo projekto esmė, tikslai ir uždaviniai.**

Parengto Klaipėdos miesto savivaldybės tarybos sprendimo projekto tikslas – sudaryti Savivaldybės narkotikų kontrolės komisiją.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu bei Klaipėdos miesto savivaldybės tarybos 2015 m. rugsėjo 24 d. sprendimo Nr. T2-257 „Dėl Klaipėdos miesto savivaldybės narkotikų kontrolės komisijos nuostatų patvirtinimo“ 7 punktu, Klaipėdos miesto savivaldybės tarybos kompetencijai priskirta sudaryti Savivaldybės narkotikų kontrolės komisiją (toliau – NKK).

NKK yra nuolatinė komisija, koordinuojanti priklausomybę sukeliančių medžiagų prevencijos ir pasiūlos bei paklausos mažinimo veiksmus savivaldybės teritorijoje. Komisija sudaroma vadovaujantis jos nuostatų 7 ir 8 punktais, kurios nariais (15 narių) siūlomi: Savivaldybės administracijos Socialinių reikalų departamento direktorius; po 1 Savivaldybės administracijos Švietimo, Sveikatos apsaugos, Socialinės paramos, Vaiko teisių apsaugos skyrių atstovą; Savivaldybės administracijos jaunimo reikalų koordinatorius (šiuo metu nėra šias pareigas einančio žmogaus); 1 Klaipėdos priklausomybės ligų centro atstovas; 1 Klaipėdos psichikos sveikatos centro atstovas; 1 Klaipėdos miesto visuomenės sveikatos biuro atstovas; 1 Klaipėdos apskrities vyriausiojo policijos komisariato atstovas; 1 Klaipėdos apylinkės prokuratūros atstovas; 1 Muitinės kriminalinės tarnybos Klaipėdos teritorinio skyriaus atstovas; 1 Klaipėdos miesto savivaldybės tarybos Sveikatos ir socialinių reikalų komiteto atstovas; 1 Klaipėdos miesto savivaldybės tarybos Kultūros, švietimo ir sporto komiteto atstovas; 1 visuomeninių organizacijų, veikiančių Klaipėdos miesto savivaldybėje ir kurių veiklos sritys susijusios narkotikų kontrole, gydymu, reabilitacija ar narkomanijos prevencija bendruomenėje, atstovas. Komisija sudaroma Savivaldybės tarybos sprendimu Savivaldybės tarybos kadencijos laikotarpiui.

NKK veiklos uždaviniai ir funkcijos, jos teisės, sudėtis ir darbo organizavimas apibrėžti Klaipėdos miesto savivaldybės tarybos 2015 m. rugsėjo 24 d. sprendimu Nr. T2-257 „Dėl Klaipėdos miesto savivaldybės narkotikų kontrolės komisijos nuostatų patvirtinimo“ patvirtintuose Klaipėdos miesto savivaldybės narkotikų kontrolės komisijos nuostatuose.

**3. Kokių rezultatų laukiama.**

Bus sudaryta Klaipėdos miesto savivaldybės NKK, kurios veikla numatyta patvirtintuose Klaipėdos miesto savivaldybės narkotikų kontrolės komisijos nuostatuose.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Papildomų biudžeto lėšų sprendimo projektas nepareikalaus.

**6. Galimos teigiamos ar neigiamos sprendimo priėmimo pasekmės.**

Teigiamos pasekmės **–** įgyvendinant Savivaldybės tarybos kompetenciją, Klaipėdos miesto savivaldybėje veiks jai teisės aktų priskirtais klausimais Narkotikų kontrolės komisija.

Neigiamų priimto sprendimo projekto pasekmių nenumatoma.

Sveikatos apsaugos skyriaus vedėja Janina Asadauskienė